Tájékoztató 
a KOMPLEX VIZSGA JELENTKEZÉSHEZ
a 4. Mentális Egészségtudományok Doktori Tagozat
4/2 Magatartástudományok Doktori Program hallgatói részére

MIKOR KELL LEADNI A JELENTKEZÉST? 
A Jelentkezést februárban és keresztfélévesek számára októberben szükséges leadni a 4/2 program koordinátoránál: Raduch Csilla raduch.csilla@semmelweis.hu . A  4/2 Program hallgatója vegye fel a kapcsolatot február/október elején Raduch Csillával komplex vizsga jelentkezés ügyében.
Egyéni fokozatszerzőknek közvetlenül a felvétel után szükséges leadniuk a Jelentkezési lapot.
A Jelentkezési lap komplex vizsgára ezen a doktori oldalon található:
https://semmelweis.hu/phd/hallgatoknak/komplex-vizsga/
Jelentkezési lap komplex vizsgára (https://semmelweis.hu/phd/files/2023/08/javaslat-a-komplex-vizsga-targyakra-es-a-komplex-vizsga-szakmai-bizottsaganak-tagjaira-260609.doc )
-egyéni fokozatszerzőknek és MD-PhD hallgatóknak külön Jelentkezési lap van a fenti doktori oldal linkjén.

KIVEL ÉS HOGYAN KELL ALÁÍRATNI A JELENTKEZÉSI LAPOT (TITKÁRSÁGON KERESZTÜL, SZEMÉLYESEN, PAPÍRON, ELEKTRONIKUSAN)?
A Jelentkezési lapot a hallgató tölti ki és a 2. oldalon található Nyilatkozatot a hallgató írja alá.
A Jelentkezési lap 1. oldalát a PhD hallgató íratja alá a témavezetővel, ha a témavezető egyetért a komplex vizsgára bocsátásával.
A hallgató és témavezető által aláírt Jelentkezési lapot kérjük behozni Raduch Csillához a NET épület XX.em. 2013-as irodába.
A Jelentkezési lapot a programvezető és a tagozatvezető is aláírja (Dr. Bódizs Róbert) (ezt a 4/2 program ill. a tagozati titkár, Raduch Csilla intézi). 
Figyelem: A tagozatvezető a Jelentkezési lapot csak a szükséges aláírások és mellékletek (CV, publikációs lista) birtokában írja alá, és – amennyiben a dokumentum 1. oldalát scan-elve kapja, kizárólag jó minőségű, olvasható scan-elt verziót fogad el. 

ELÉG-E A JELENTKEZÉSI LAPOT LEADNI ELEKTRONIKUSAN, VAGY KELL-E PAPÍRON? 
A Jelentkezési lapot kinyomtatva kérjük behozni Raduch Csillához a NET épület XX.em. 2013-as irodájába. Akadályoztatás esetén kérjük jelentkezzen Raduch Csillánál a raduch.csilla@semmelweis.hu e-mail címen.



KINEK KELL ÖSSZEÁLLÍTANI A VIZSGABIZOTTSÁGOT? 
A komplex vizsga bizottság elnökét és tagjait a témavezető javasolja, és a témavezető javaslata alapján a PhD hallgató tölti ki. A témavezető informálisan felkéri az elnököt és tagokat, hogy vállalják-e a bizottságban való részvételt.
A komplex vizsga bizottságra, a főtárgyakra és melléktárgyra való javaslatot Javaslat a komplex vizsga tárgyakra és a komplex vizsga szakmai bizottságának tagjaira c. formanyomtatványon szükséges megtenni:
https://semmelweis.hu/phd/hallgatoknak/komplex-vizsga/
https://semmelweis.hu/phd/files/2023/08/javaslat-a-komplex-vizsga-targyakra-es-a-komplex-vizsga-szakmai-bizottsaganak-tagjaira-260609.doc 
A komplex vizsga szervezését a 4/2 Program koordinátora (Raduch Csilla) végzi, hivatalosan felkéri a bizottság elnökét és a bizottság tagjait, időpontot egyeztet, és tájékoztatja a bizottságot és a hallgatót a tudnivalókról és teendőkről. A 4/2 komplex vizsgák lebonyolításában is részt vesz.

A VIZSGABIZOTTSÁG TAGJAIT KI KERESSE MEG, HOGY VÁLLALJÁK-E? 
A komplex vizsga bizottság elnökét és tagjait a témavezető javasolja, a témavezető informálisan felkéri az elnököt és tagokat, hogy vállalják-e a bizottságban való részvételt. Ezt követően a 4/2 Program koordinátora hivatalosan felkéri a bizottságot.

KIVEL, MIKOR ÉS HOGYAN KELL ALÁÍRATNI A JAVASLATOT (TITKÁRSÁGON KERESZTÜL, SZEMÉLYESEN, PAPÍRON, ELEKTRONIKUSAN)?
A Javaslatot elektronikusan küldi el a hallgató a 4/2 Program koordinátorának, ill. 4. Tagozat titkárának, Raduch Csillának (raduch.csilla@semmelweis.hu) február 28-ig, ill. keresztféléves hallgatók esetén október 31-ig.
Figyelem: A Javaslatot a 4. sz. Mentális Egészségtudományok Doktori Tagozat vezetője írja alá. Teljesen kitöltött és jól olvasható Javaslatot kérünk beküldeni a tagozati titkárnak.

LEGKÉSŐBB MIKORRA KELLENE MEGLENNIE A VIZSGÁNAK, HOGY A HALLGATÓ TUDJA FOLYTATNI A KÉPZÉST?
A PhD hallgatónak a komplex vizsgát a 4. félév lezárásáig, ill. az 5. félév kezdetéig szükséges letennie ahhoz, hogy be tudjon iratkozni az 5. félévre.
Egyéni fokozatszerzőknek közvetlenül a felvétel után, az 1. félévük kezdetéig szükséges letenniük a komplex vizsgát.

KI SZERVEZI MEG A VIZSGÁT?
A 4/2 Program PhD hallgatóinak komplex vizsgáját a 4/2 Program koordinátora (Raduch Csilla) szervezi meg a beadott Javaslaton szereplő adatok és elérhetőségek alapján.
